stanford-oval/wikipedia huggingface dataset:
טינקינסווד
ביאורים

↑  Chambered long barrow – סגנון המונומנטים שנבנו במערב אירופה באלף החמישי והרביעי לפני הספירה, בתקופה הנאוליתית המוקדמת. הם נבנו בדרך כלל מתלולית אדמה מוארכת שבסופה כמה תאי אבן שבהם נתגלו שלדים, כלומר הם שימשו לקבורה של כמה בני אדם. הם מייצגים את המסורת העתיקה ביותר של בניית אבן בעולם.
↑  Severn-Cotswold tomb – סוג של תא קבר מגליתי שנבנה על ידי בני התקופה הנאוליתית מאזורי ויילס ודרום-מערב אנגליה בסביבות 3500 לפנה"ס
↑  Beaker culture – מונח לתרבות ארכאולוגית של מערב אירופה ומרכז אירופה הפרהיסטוריים, החל מן התקופה הנאוליתית המאוחרת או הכלקוליתית המאוחרת ועד לתקופת הברונזה הקדומה (במינוח הבריטי). המונח נטבע על ידי ג'ון אברקרומבי, שהתבסס על כלי החרס המיוחדים של התרבות, שאותם פירש כגביעים (באנגלית Beaker)
הערות שוליים

↑  ""Tinkinswood Burial Chamber" Waymark". Groundspeak Inc.
↑  Tinkinswood Burial Chamber in St Nicholas
1 2 3 4 5 6  "More details about the Tinkinswood burial cairn". Peter Sain ley Berry. אורכב מ-המקור ב-4 בספטמבר 2011. {{cite web}}:  (עזרה)
↑  St Lythans Burial Chamber - Megalithic Monuments on Waymarking.com
1 2 3 4 5 6 7 8  "Tinkinswood". Paola Arosio/Diego Meozzi.
1 2  "Tinkinswood Burial Chamber". Cadw.
↑  Tinkinswood Community Archaeology
תמונת צד של אבן התקרה ופנים הדולמן. ברקע אפשר לראות את החלק הימני של הגדר העשויה בסגנון שדרת הדג.
טאקק

| --- | --- |
מרכז טאקק
מרכז טאקק
 מדינה:  לאוס לאוס
 אוכלוסייה:  ‏
  ‑ בעיר:  85,000 (2012)
 קואורדינטות:  17°24′N 104°48′E﻿ / ﻿17.4°N 104.8°E﻿ / 17.4; 104.8 
  מפת מיקום  מפה מפורטת   (למפת לאוס מוגדלת) ויינטיאן אטופו פקסן פקסה לואנג פרבאנג  סם נואה מואנג שי פונגסאלי סאינבולי סלבן קמבודיה תאילנד מיאנ. סין סין וייטנאם מפרץ טונקין טאקק(למפת לאוס רגילה) ויינטיאן אטופו פקסן פקסה לואנג פרבאנג  סם נואה מואנג שי פונגסאלי סאינבולי סלבן קמבודיה תאילנד מיאנ. סין סין וייטנאם מפרץ טונקין טאקק  he tabBackground:;tabBorder:#aaa;defaultTab:0;
טאקק (בלאית: ທ່າແຂກ) היא עיר בדרום־מרכז לאוס על גדות נהר המקונג וגובלת בנאקון פאנום, עיר בצפון־מזרח תאילנד, בצדו השני של הנהר. העיר היא בירתה של מחוז קמואן.
בעיר ישנם מבנים רבים בסגנון קולוניאלי צרפתי ביניהם וילות, בניינים וחנויות וכן שרידים של מסילות רכבת שקישרו את טאקק עם וייטנאם. מדענים מערביים גילו את חולדת לאוס לראשונה בשוק טאקק.
בנייה של גשר החברות השלישי בין לאוס לתאילנד, שמקשר את נאקון פאנום עם טאקק, החל להיבנות בשנת 2009 ונחנך ב־11 בנובמבר 2011.
האוכלוסייה בעיר עומדת על כ־85,000 תושבים נכון למפקד האוכלוסין לשנת 2012.
אקלים

| אקלים בטאקק> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בטאקק> ינואר.29.13.3 | אקלים בטאקק> פברואר.31.17.28 | אקלים בטאקק> מרץ.33.19.41 | אקלים בטאקק> אפריל.34.22.100 | אקלים בטאקק> מאי.33.24.277 | אקלים בטאקק> יוני.31.24.335 | אקלים בטאקק> יולי.29.24.561 | אקלים בטאקק> אוגוסט.30.24.536 | אקלים בטאקק> ספטמבר.30.23.409 | אקלים בטאקק> אוקטובר.31.20.64 | אקלים בטאקק> נובמבר.30.18.10 | אקלים בטאקק> דצמבר.28.14.8 | אקלים בטאקק> שנה.31.21.2,372 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Weatherbase
הערות שוליים

↑  http://www.weatherbase.com/weather/weather.php3?s=50194&refer=wikipedia
ערך זה הוא קצרמרבנושא יישובים באסיה. אתם מוזמנים לתרום לוויקיפדיה ו.
טאר (יונק)

| טאר |
| --- | --- |
 טאר ההימלאיה
מיון מדעי
ממלכה:: בעלי חיים
מערכה:: מיתרניים
מחלקה:: יונקים
סדרה:: מכפילי פרסה
משפחה:: פריים
תת־משפחה:: יעלים
טאר הוא כינוי לקבוצה של אנטילופת-עז הכוללת שלושה מינים החיים באסיה, שבעבר השתייכו לסוג Hemitragus, אך הופרדו לסוגים נפרדים בהתחשב בהבדלים רבים בגנטיקה שלהם. שלושת המינים חיים באזורים גאוגרפים שונים לחלוטין, וכולם אנדמיים לשרשראות הרים מסוימות. מקור השם "טאר" הוא בשפה הנפאלית. השם המדעי של הסוג נגזר מיוונית כדלהלן: "Hemi" = מחצית, "tragus" = תיש; משמעות השם היא שלמרות שמצד אחד הטארים מזכירים מאוד את עיזי הבר יש להם מאפיינים ייחודיים משלהם הנעדרים אצל העיזים. שלושת המינים מאוימים כיום על ידי אובדן בית גידול נרחב, ומגמת אוכלוסייתם בירידה.
מאפיינים

המאפיין העיקרי הנמצא אצל שלושת המינים הוא הקרניים שלהם שצומחות בצורת C, כאשר הקרן שטוחה משני צדדיה או מצד אחד - תלוי במין. הפרווה שלהם עבה למדי ומגינה עליהם מטמפרטורות קפואות בבית גידולם ההררי, ואורכה משתנה בין המינים. יש להם גוף ארוך, צוואר קצר, וראש קטן ביחס לגוף. אוזניהם קטנות למדי, וזנבם ורגליהם קצרים. יש להם פרסות קצרות וגמישות המאפשרות להם לטפס על סלעים וצוקים חלקים ואנכיים. הנקבות של מינים אלו דומות מאוד לנקבות של עיזי וכבשי בר. שלושת המינים מפגינים דו-צורתיות זוויגית מובהקת, כשהזכרים גדולים וכבדים מהנקבות, ויש להם סימונים ייחודים כדוגמת רעמה וזקן, או צבע פרווה כהה יותר. הפרווה מספקת להם בדרך כלל הסוואה מצוינת על הרקע המחוספס שבו הם חיים. בשעת סכנה הם רצים במהירות לאזורים גבוהים, ומדלגים בזריזות על צוקים וסלעים.
מינים אלו הם בעלי חיים הפעילים לאורך שעות היום, עם שיא של שעות פעילות בשעות הזריחה והשקיעה, ומנוחה בשעות הצהריים. הם תלויים מאוד במקורות זמינים של מזון ומים, ויבצעו נדידות בהיקף קטן כאשר יחסרו להם משאבי טבע. הם חיים בעדרים גדולים או בקבוצות קטנות, והזכרים המבוגרים נוטים לחיות בבדידות. אויביהם העיקריים של הבוגרים הם בעיקר מינים שונים של נמרים, ודורסי יום מהווים איום לגדיים. בית הגידול של הטארים הוא פסיפס של צוקים סלעים ומדרונות הררים בגבהים של 5,000-1,000 מטר מעל פני הים, והעדפות לגבהים ספציפיים משתנות בין המינים. כמות המשקעים באזורים אלה גבוהה בדרך כלל מן הרגיל. תזונתם מבוסס על עשבים, עשבי תיבול, עלים ושיחים.
מינים

טאר ההימלאיה (Hemitragus jemlahicus) - הבינוני שבטארים, אך במבט חיצוני נראה הגדול שבהם בשל רעמתו הענקית; הוא המין היחיד שנשאר כיום בסוג זה, כששני מינים נוספים מהפליסטוקן נכחדו. סימני היכר: פרווה שעירה וארוכה בצבע חום אדמוני\קפה\שוקולד, רעמה ענקית סביב הצוואר, ראש שחור וגבות צהבהבות. אנדמי לרכס הרי ההימלאיה במדינות: סין העממית, נפאל וצפון הודו. מצב שימורו הוא קרוב לסיכון (NT).
טאר נילג'ירי (Nilgiritragus hylocrius, בעבר Hemitragus hylocrius) - הגדול שבטארים; מסווג כיום כסוג נפרד הקרוי "Nilgiritragus". סימני היכר: פרווה קצרה וגסה בצבע חום כהה\שחור, כתם לבן דהוי בצדדי בטן, ראש שחור עם סימונים לבנים סביב העיניים בצורת P. אנדמי לרכס הרי גהט המערביים בדרום הודו. מצב שימורו הוא סכנת הכחדה (EN).
טאר ערבי (Arabitragus jayakari, בעבר Hemitragus jayakari) - הקטן שבטארים; מסווג כיום בסוג נפרד הקרוי "Arabitragus". סימני היכר: פרווה שעירה בצבע זהוב וצהבהב, אדרת שיער צבעונית לאורך הגב, פנים שחורות ולחיים בהירות, פסים שחורים ולבנים כשל צבי בצידי העיניים, שני זקנים ארוכים בתחתית הלסת. אנדמי לרכס הרי חאג'ר במדינות: עומאן ואיחוד האמירויות הערביות. מצב שימורו הוא סכנת הכחדה (EN).
יאנגצ'ואנוזאורוס

| יאנגצ'ואנוזאורוס |
| --- | --- |
  שלד של יאנגצ'ואנוזאורוס והשוואה לאדם
תקופה
יורה תיכון 168.3–163.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: מטריאכאנטוזאוריים
סוג:: יאנגצ'ואנוזאורוס
מינים
 Y. shangyouensis  Y. zigongensis
שם מדעי
 Yangchuanosaurus

יאנגצ'ואנוזאורוס (שם מדעי: Yangchuanosaurus; מילולית: "הלטאה של מחוז יאנגצ'און") הוא סוג של דינוזאור תרופוד ממשפחת המטריאכאנטוזאוריים שחי בתור היורה לפני 168-163 מיליון שנה. מאובניו התגלו בצ'ונגצ'ינג שבסין ומהם נמצאו 2 מינים נפרדים. בנוסף הועברו אליו מיני הסוג סצ'ואנוזאורוס שמוטל מספק.
מאפיינים

היאנגצ'ואנוזאורוס היה טורף בעל דמיון לאלוזאורוס המאוחר יותר שחי באמריקה הצפונית ובאירופה. הוא היה בעל גולגולת באורך 82 ס"מ ואורכו הגיע ל-8 מטרים וייתכן שאף ל-10.8 מטר. הוא הגיע למשקל של 3.4-3.7 טון מטרי. הוא היה בעל זרועות ארוכות וראש שדמה לראש של צרטוזאורוס.
דינוזאור זה היה טורף-העל של סין הקדומה, בה חיו מיני זאורופודים גדולים כמו הממנצ'יזאורוס והאומייזאורוס וסטגוזאוריים כמו טואוג'יאנגוזאורוס, צ'ונגצ'ינגוזאורוס וציאלינגוזאורוס. ככל הנראה הוא היה טורף ממארב אשר חיכה לפרטים איטיים או פגיעים ואז תקף אותם לבד או בלהקה ושיסע בשיניו וטפריו את הטרף.
בתרבות

דינוזאור זה הופיע במשחקי המחשב Jurassic Park: Operation Genesis ופארק היורה 3: בניית פארק.
טובעת בספק

| --- | --- |

 סוגה:  מתח
 יוצרים:  פרנצ'סקה בריל לוק ווטסון
 כותבים:  פרנצ'סקה בריל לוק ווטסון
 בימוי:  קרולינה ג'אמטה
 שחקנים:  ג'יל האפפני ג'ונאס ארמסטרונג קודי מולקו רופרט פנרי-ג'ונס דברה פינדלי
 ארץ מקור:  הממלכה המאוחדת
 שפות:  אנגלית
 מספר עונות:  1
 מספר פרקים:  4
 הפקה
 מפיק:  נואל קלארק
 מפיקים בפועל:  פרנצ'סקה בריל לוק ווטסון
 אורך פרק:  60 דקות
 שידור
 רשת שידור:  Channel 5
 תקופת שידור מקורית:  1 בפברואר 2021 – 4 בפברואר 2021
 קישורים חיצוניים
 דף התוכנית ב-IMDb
טובעת בספק (באנגלית: The Drowning) היא מיני-סדרה בריטית בת ארבעה פרקים מסוגת דרמת מתח, שיצרו וכתבו פרנצ'סקה בריל ולוק ווטסון. הסדרה שודרה לראשונה בערוץ 5 הבריטי בארבעה לילות רצופים החל מ-1 בפברואר 2021. בסדרה מככבים ג'יל האפפני, ג'ונאס ארמסטרונג, רופרט פנרי-ג'ונס, ודברה פינדלי.
תקציר עלילה

ג'ודי נמצאת בקשיים כלכליים ומתקשה לנהל את העסק שלה. היא מנסה לשקם את חייה אחרי שבנה בן הארבע, טום, טבע באגם. גופתו לא נמצאה מעולם. עשר שנים אחר כך, היא רואה נער שנראה דומה מאוד לבנה הנעדר בגיל מבוגר יותר. היא מתמודדת עם חוסר אמון מצד בני משפחתה והמשטרה, אבל היא נחושה בדעתה לגלות את האמת.
צוות השחקנים

ג'יל האפפני – ג'ודי וולש
ג'ונאס ארמסטרונג – ג'ייסון וולש
קודי מולקו – דניאל טאנר
רופרט פנרי-ג'ונס – מארק טאנר
דברה פינדלי – לין וולש
ג'ייד אנוקה – יסמין
דארה דוואני – בן גילמור
באבס אולוסאנמוקון – אדה
דירדרי מולינס – קייט גילמור
הפקה

הסדרה "טובעת בספק" צולמה בדבלין בירת אירלנד ובסביבותיה.
פרקים

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | "פרק 1" | קרולינה ג'אמטה | פרנצ'סקה בריל ולוק ווטסון | 1 בפברואר 2021 |
בעודה נוסעת לפגישה עם לקוח חשוב, רואה ג'ודי נער שעולה לאוטובוס לבית הספר. היא משוכנעת שהנער הוא בנה הנעדר, שטבע שמונה שנים לפני כן, ושגופתו מעולם לא נמצאה. היא פונה למשטרה אבל הם מסרבים לפעול בעניין, והיא יוצאת בעצמה למסע כדי למצוא אותו.
| 2 | 2 | "פרק 2 | קרולינה ג'אמטה | פרנצ'סקה בריל ולוק ווטסון | 2 בפברואר 2021 |
ג'ודי מתחילה לתת לדניאל שיעורים פרטיים בביתו, כדי שיתאפשר לה לחפש הוכחות לכך שהוא בנה הנעדר. אביו של דניאל, מארק, מפריע לה בחיפושיה ומונע ממנה להמשיך לחקור.
| 3 | 3 | "פרק 3" | קרולינה ג'אמטה | פרנצ'סקה בריל ולוק ווטסון | 3 בפברואר 2021 |
ג'ודי משכנעת את דניאל לעשות בדיקת DNA, ועורכת סידורים להשגת דרכון בשבילו, כדי שיוכלו לברוח מהמדינה ולהתחיל חיים חדשים יחד. כשג'ודי חוזרת מפגישתה עם הזייפנים, היא אינה מוצאת את דניאל בבית, אבל הוא משאיר לה פתק שייפגש איתה למחרת.
| 4 | 4 | "פרק 4" | קרולינה ג'אמטה | טים דינבור | 4 בפברואר 2021 |
הבלבול בקשר לזהותו של דניאל גדל ככל שהסודות מתחילים להתגלות. מישהו קרוב לג'ודי יעשה הכל כדי להגן עליהם, וכדי למנוע מג'ודי לגלות את האמת. ג'ודי נאלצת להתמודד עם מה שקרה באירוע הטביעה במקום שבו הכל התרחש.
הערות שוליים

↑  "Channel 5 Sets Premiere Date For 'The Drowning'". TVWise (באנגלית בריטית). 2021-01-22. נבדק ב-2021-05-05.
↑  Carr, Flora (2021-01-27). "When is Channel 5 thriller The Drowning on TV?". Radio Times (באנגלית). נבדק ב-2021-05-05.
↑  Carr, Flora (2021-01-31). "The Drowning's Jill Halfpenny: 'By the time I finished the show, I had an emotional hangover'". Radio Times (באנגלית בריטית). נבדק ב-2021-05-05.
↑  Chilton, Louis (2021-02-01). "Jonas Armstrong's best roles before The Drowning". The Independent (באנגלית). נבדק ב-2021-05-05.
↑  "The Drowning filming locations: Where was the Channel 5 drama filmed?". Heart FM (באנגלית בריטית). 2021-02-01. נבדק ב-2021-05-05.
טריניטי קולג' (דבלין)

| --- | --- |
סמל טריניטי קולג' (דבלין)

דגל טריניטי קולג' (דבלין)
 collegiate university
 מוטו:  Perpetuis futuris temporibus duraturam 
 תקופת הפעילות:  3 במרץ 1592 – הווה (432 שנים) 
 מייסדים:  אליזבת הראשונה, מלכת אנגליה 
 תלמידים
 :  18,174 (נכון ל־2016) 
 מיקום
 מדינה:  אירלנד אירלנד
 קואורדינטות:  53°20′40″N 6°15′28″W﻿ / ﻿53.3444°N 6.2577°W﻿ / 53.3444; -6.2577
 www.tcd.ie
  (למפת דבלין מוגדלת) טריניטי קולג'(למפת דבלין רגילה) טריניטי קולג'
 
עמוד מתוך "הספר של קלס", אחד מההישגים האמנותיים הגדולים של הנזירים האירים בימי הביניים
טריניטי קולג' או  אוניברסיטת דבלין (באנגלית: Trinity College; באירית: Coláiste na Tríonóide) הוא מוסד החינוך האקדמי העתיק ביותר באירלנד. המוסד הוקם בדבלין על ידי אליזבת הראשונה בשנת 1592 והוא ממוקם בלבה של דבלין, מול בית הפרלמנט הישן של אירלנד. טריניטי קולג' משתרע על 190 דונם, וכולל שילוב של מבנים חדשים וישנים, מספר חצרות נרחבות, ושני מגרשי דשא.
המוסד האקדמי מכיל קולג' ואוניברסיטה.  הקולג' מהווה למעשה את המוסד היחיד של האוניברסיטה, ובכך למעשה שני המוסדות הם אחד. ההבדל היחיד בין שני המוסדות הוא שבעוד הקולג' אחראי על תוכניות הלימודים, והסגל האקדמי, האקדמיה אחראית על אישור התארים של הבוגרים בקולג'. האוניברסיטה חברה בליגה האירופית לאוניברסיטאות מחקר וחברה בקבוצת קוימברה.
ב-2019 מונתה מארי מקאליס לשמש כנגידת האוניברסיטה. היא החליפה את מרי רובינסון שמילאה תפקיד זה מאז 1998. שתיהן היו הנשים הראשונות לעמוד בראש האוניברסיטה מאז ייסודהּ ב-1592, וקודם לכן היו הראשונות לכהן כנשיאות הרפובליקה של אירלנד.
פקולטות

החל משנת 2008, הקולג' מאורגן בשלוש פקולטות אשר מחולקות ל-24 בתי ספר (נכון לשנת 2021):
הפקולטה לאמנויות, מדעי הרוח ומדעי החברה
הפקולטה להנדסה, מתמטיקה ומדעים
הפקולטה למדעי הבריאות
היסטוריה

טרינטי הוקמה על פי צו מלכותי של המלכה אליזבת הראשונה ב-1592. רשויות העיר של דבלין העניקו לאוניברסיטה את אדמות המנזר "כל הקדושים", שנמצא אז מדרום מזרח לחומת העיר. במהלך השנים, עם התפשטותה של דבלין דרום מערבה, הפך הקולג' להיות מרכז העיר.
בשנותיו הראשונות טריניטי פתח את שעריו רק לבני הקהילה הפרוטסטנטים. בשנת 1793 נרשמו בקולג' ראשוני התלמידים הקתולים. בשנת 1873 בוטלו כל מבחני הקבלה הדתיים. בשנת 1904 נרשמה התלמידה הראשונה בטריניטי, ובשנת 1934 התקבלה אישה כפרופסור, לראשונה בתולדות האוניברסיטה.
בספריית האוניברסיטה מצויים ספרים עתיקים רבים, אשר הנודע בהם הוא "הספר של קלס" (Book of Kells), אשר כתיבתו מיוחסת לקדוש קולומבה (אם כי יש להניח כי נכתב על ידי נזירים מאוחרים יותר, והוקדש לקולומבה). הספר הוא מלאכת מופת של כתיבה דתית, והוא כולל קליגרפיה מרשימה וציורים מרהיבים. ספרייה זו משמשת גם כספריית הפקדה לספרים שיצאו לאור באירלנד ובבריטניה.
"החדר הארוך" בספרייה העתיקה של טריניטי קולג'
הכניסה לבניין ההיסטורי
סרטון "החדר הארוך" בספרייה העתיקה של טריניטי קולג'
טרבור ברוקינג

טרבור דייוויד ברוקינג (באנגלית: Trevor David Brooking; נולד ב-2 באוקטובר 1948) הוא כדורגלן עבר אנגלי ששיחק כקשר התקפי, מאמן ופרשן ספורט, וכיום מנהל פיתוח הכדורגל בהתאחדות הכדורגל האנגלית.
ברוקינג שיחק לאורך כל הקריירה בקבוצת וסטהאם יונייטד, למעט הופעות ספורות בקבוצות אחרות טרם פרישתו. הוא נחשב לאחד מגדולי שחקניו של המועדון בכל הזמנים, וזכה עמו פעמיים בגביע ה-FA. כמו כן, היה לשחקן העונה של המועדון חמש פעמים, מתוכן שלוש ברציפות. ברוקינג ערך 47 הופעות במדיה של אנגליה, אותה ייצג בין היתר בטורנירי יורו 1980 ומונדיאל 1982. לזכותו חמישה שערים במדי הנבחרת.
לאחר פרישתו היה לפרשן כדורגל ברשת BBC ובמשחק המחשב Pro Evolution Soccer, ניהל עמותות ציבוריות ציבוריות, היה למאמן הזמני של וסטהאם, והחל משנת 2004 מכהן בתפקידו הנוכחי בהתאחדות האנגלית.
לאורך השנים זכה להערכה והוקרה על תרומתו לכדורגל, בין היתר קיבל תואר אבירות מאת המלכה ב-2004, וזכה להקמת יציע על שמו באצטדיונה הקודם של וסטהאם בוליין גראונד ב-2009. באותה שנה זכה להיכנס להיכל התהילה של הכדורגל האנגלי. לאחר סגירת האצטדיון ומעבר הקבוצה לאצטדיון האולימפי בלונדון, זכה ברוקינג ליציע על שמו באצטדיון החדש.
קריירת משחק

ברוקינג החל את קריירת המשחק כבר בגילאי הנוער, וכשהיה בן 15 כבר התאמן במדיהן של שתי קבוצות לונדוניות מובילות, טוטנהאם הוטספר וצ'לסי. שתי הקבוצות הציעו לברוקינג חוזה נוער, אך דווקא וסטהאם יונייטד ומאמנה רון גרינווד, שעקבו אחרי השחקן, זכו בשירותיו. וסטהאם הייתה היחידה שאפשרה לברוקינג להמשיך את לימודיו. ברוקינג בחר בקבוצתו של גרינווד, וזאת על אף שצ'לסי ומאמנה טומי דוקרטי הציעו להוריו של השחקן רכב ו-500 ליש"ט.
ברוקינג הצטרף לווסטהאם ב-24 ביולי 1965, ושיחק תחילה בקבוצת הנוער של המועדון. הוא קודם לסגל הקבוצה הבוגרת על ידי גרינווד בעונת 1967/1968, והשתלב ברוטציה של המאמן כבר באותה העונה, עם תשעה שערי ליגה ב-25 הופעות. בדצמבר 1969, במהלך עונתו השלישית במועדון, שבר ברוקינג עצם בקרסול, שהשביתה אותו לתקופה ארוכה. ברוקינג שקל לפרוש ממשחק בגלל תקופת ההחלמה המתארכת, אך הצליח לשוב למגרשים, ובעקבות עזיבתו של מרטין פיטרס התפנה עבורו מקום קבוע בהרכב הקבוצה החל מעונת 1971/1972. באותה עונה ערך ברוקינג ארבעים הופעות ליגה, וזכה בפעם הראשונה בתואר שחקן העונה של המועדון.
במהלך העונות הבאות זכה לתשומת לב ממאמנים בכירים בליגה, בהם בריאן קלאף מדרבי קאונטי וביל ניקולסון מטוטנהאם. תשומת הלב התגבשה להצעות כספיות נכבדות עבור רכישתו של ברוקינג, שלא יצאו לפועל. בעונת 1974/1975 זכה לראשונה בתואר עם המועדון, לאחר שווסטהאם הניפה בסיום העונה את גביע ה-FA. ברוקינג פתח בהרכב במשחק הגמר, בו גברה קבוצתו 2-0 על פולהאם. בזכות הזכייה השתתפה הקבוצה בגביע אירופה למחזיקות גביע עונה אחר כך. וסטהאם הפגינה יכולת מרשימה בטורניר, והעפילה עד למשחק הגמר, בו פגשה את אנדרלכט. וסטהאם עוד עלתה ראשונה על לוח התוצאות, אך נכנעה ליום התקפי מוצלח של הבלגים ונוצחה בסיום 4-2.
על אף ההצלחה האירופית המפתיעה, בליגה לא הצליחה וסטהאם להתרחק מסכנת הירידה. בתום עונת 1977/1978, אחרי שלוש עונות של מאבקי הישרדות, נשרה וסטהאם לליגת המשנה. בעונת 1979/1980 רשמו ברויקנג וקבוצתו הישג נדיר, כשהצליחו לזכות בגביע האנגלי בזמן היותם קבוצת ליגה שנייה. ברוקינג היה לכובש השער היחיד במשחק, בו גברה וסטהאם 1-0 על ארסנל, כשהכניע את פט ג'נינגס בנגיחה בדקה ה-13. עונה אחת אחר כך, ובתום שלוש עונות בליגת המשנה, סיימה וסטהאם במקום הראשון ושבה לליגה הבכירה.
ברוקינג הוסיף לשחק במדי וסטהאם עד לסיום עונת 1983/1984. בסך הכול ב-17 עונות במדי וסטהאם כבש ברוקינג 102 שערים ב-647 הופעות (88 שערי ליגה ב-528 הופעות), והוא רביעי בטבלת מלכי ההופעות של וסטהאם. הוא זכה חמש פעמים בתואר כדורגלן העונה של וסטהאם, ונחשב לאחד מגדולי שחקניה בכל הזמנים.
ברוקינג, שסיים באופן מעשי את קריירת המשחק עם עזיבתו את וסטהאם, חזר להופעה בודדת במהלך עונת 1984/1985 במדי ניוקאסל בלו סטאר החובבנית, ולשתי הופעות נוספות במדי קורק סיטי האירית, בטרם פרש ממשחק פעיל בגיל 37.
קריירת משחק > נבחרת אנגליה

ברוקינג ערך את הופעת הבכורה שלו במדי אנגליה ב-3 באפריל 1974, במשחק ידידות מול פורטוגל, שהיה האחרון של המאמן אלף רמזי כמאמן הנבחרת. לצדו של ברוקינג ערכו חמישה נוספים את הופעת הבכורה שלהם במדי האנגלים. המשחק הסתיים בשוויון 0-0.
ברוקינג שיחק במדי אנגליה בטורנירי מוקדמות יורו 1976 ומוקדמות מונדיאל 1978, את שניהם סיימה הנבחרת ללא הצלחה. במוקדמות המונדיאל כבש ברוקינג את שער הבכורה שלו במדי הנבחרת, בניצחון 2-0 על איטליה בנובמבר 1977, כשלוש וחצי שנים לאחר הופעת הבכורה שלו.
לאחר ששותף בשישה משחקים במסגרת מוקדמות יורו 1980, מהם הצליחה אנגליה להעפיל, זומן ברוקינג לסגל אנגליה ליורו 1980 על ידי מאמן הנבחרת ומאמנו הראשון כשחקן בוגרים בווסטהאם, רון גרינווד. ברוקינג פתח בשוויון 1-1 מול בלגיה, לא שותף בהפסד 1-0 לאיטליה וחזר להרכב למפגש מול ספרד. במשחק זה כבש ברוקינג את השער הראשון במשחק בדרך לניצחון 2-1 בסיום, אלא ששוויון 0-0 בין האיטלקים לבלגים העלה את שתיהן לשלב הבא, ואנגליה הודחה כבר בסיום שלב הבתים.
ברוקינג סייע לאנגליה לשוב גם לטורניר מונדיאל 1982, כשכבש פעמיים בארבעה משחקים בהם שותף בטורניר המוקדמות. הוא זומן על ידי גרינווד לסגל אנגליה למונדיאל, אך החמיץ את כל שלב הבתים הראשון עקב פציעה. הוא חזר לשחק רק במשחקה השני של אנגליה בשלב הבתים השני, והאחרון שלה בטורניר, מול ספרד. ברוקינג החליף את גרהאם ריקס כחצי שעה לסיום, במשחק בו נפרדו הנבחרות בשוויון 0-0. אנגליה, שהייתה זקוקה לניצחון כדי לסיים ראשונה בבית, נותרה מחוץ לשלב הבא.
ההופעה הקצרה מול הספרדים הייתה האחרונה של ברוקינג במדי הנבחרת. בסך הכול רשם 47 הופעות במדי אנגליה, בהן כבש חמישה שערים.
לאחר הפרישה

ב-1984, במקביל לפרישתו ממשחק, הצטרף ברוקינג ל-BBC כפרשן במשחקים ששודרו ברדיו ובטלוויזיה, וכן בתוכנית המרכזית בנושא כדורגל של הערוץ ובפרשנות למשחקי מונדיאל ואליפויות אירופה. ברוקינג עדיין ממשיך לפרשן עבור הערוץ, ובין השנים 2002 ל-2006 אף היה לפרשן בסדרת המשחקים Pro Evolution Soccer, בין הכותר השני לשישי בסדרה.
ברוקינג כיהן במשל זמן רב כמנהל בוועדות ומועצות בעולם הכדורגל והחברה. בין 1987 ל-1997 היה לנשיא מועצת מחוז מזרח לספורט וליצירה, ובין 1999 ל-2002 עמד בראשה של חברת ספורט אינגלנד, גוף ציבורי הכפוף למשרד הספורט בממשלת בריטניה, שמטרתו לבנות בסיס למערכת ספורט חברתית, תוך הגברת מספר העוסקים בספורט כבר בגילאים צעירים ולפיתוח כישרונות ספורטיביים מרקעים שונים.
באפריל 2003, לאחר שמאמן וסטהאם גלן רודר התמוטט עקב גידול מוחי, נקרא ברוקינג להחליפו כמאמן זמני עד לתום העונה. ברוקינג, חבר הנהלת המועדון במשך שנים רבות טרם האירוע, לקח את הקבוצה שלושה מחזורים לסיום, כאשר היא נלחמת על חייה בפרמייר ליג. ברוקינג הוביל את וסטהאם לניצחון 1-0 בחוץ על מנצ'סטר סיטי, ולניצחון בתוצאה זהה על צ'לסי. במחזור הנעילה פגשה וסטהאם את ברמינגהאם סיטי בחוץ. המשחק הסתיים בשוויון 2-2, שהוריד את וסטהאם לליגת המשנה עם 42 נקודות, כמות שיא לקבוצה שירדה בתום העונה.
רודר חזר לפתיחת עונת 2003/2004 בליגת המשנה, אך פוטר מתפקידו בחלוף שלושה מחזורים בלבד. ברוקינג שב פעם נוספת לתפקיד המאמן הזמני, והוביל את הקבוצה ב-11 משחקים נוספים. וסטהאם ספגה הפסד אחד בלבד בסדרת המשחקים תחת ברוקינג, עד שבאוקטובר 2003 הוחתם בקבוצה המאמן אלן פארדיו, בהמלצתו של ברוקינג. את העונה סיימה הקבוצה רביעית בטבלה, והפסידה בגמר פלייאוף ההעפלה לקריסטל פאלאס בתוצאה 1-0.
בינואר 2004 הצטרף ברוקינג להתאחדות הכדורגל האנגלית, בתפקיד מנהל לפיתוח הכדורגל. במסגרת תפקיד זה קיבל חופש פעולה מוחלט על חטיבות האימון והפיתוח בכדורגל האנגלי, וכן ניתן לו חלק בהחלטה על מינוי מאמנים חדשים לנבחרת אנגליה. לברוקינג היה חלק משמעותי במציאת המחליף לסוון-יוראן אריקסון, עד למינויו של סטיב מקלארן לתפקיד במאי 2006.
לאחר הפרישה > הוקרה

לאורך תקופתו בעולם הכדורגל זכה ברוקינג להוקרה על תרומתו ועל יכולתו. כבר ב-1981 זכה לתואר חבר במסדר האימפריה הבריטית. בשנת 1999 קודם לדרגת מפקד, וב-2004 זכה לתואר אבירות מאת המלכה.
בשנת 2009 נכנס ברוקינג להיכל התהילה של הכדורגל האנגלי. ב-8 באוגוסט באותה השנה, הודיעה וסטהאם על שינוי שמו של יציע המאה באצטדיון בוליין גראונד שבאפטון פארק ליציע סר טרבור ברוקינג. עם המעבר של וסטהאם לאצטדיון האולימפי בלונדון והריסתו של בוליין גראונד בפתיחת עונת 2016/2017, נקרא יציע על שמו של ברוקינג גם באצטדיון החדש.
תארים

גביע ה-FA‏: 1974/1975, 1979/1980
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | בגביע הליגה> הופעות | בגביע הליגה> שערים | אחר> הופעות | אחר> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- | --- |
| 1967/1968 | וסטהאם יונייטד | אנגליההליגה האנגלית הראשונה | 25 | 9 | 3 | 0 | 0 | 0 | 0 | 0 | 28 | 9 |
| 1968/1969 | וסטהאם יונייטד | אנגליההליגה האנגלית הראשונה | 32 | 7 | 2 | 0 | 3 | 1 | 0 | 0 | 37 | 8 |
| 1969/1970 | וסטהאם יונייטד | אנגליההליגה האנגלית הראשונה | 21 | 4 | 0 | 0 | 2 | 0 | 0 | 0 | 23 | 4 |
| 1970/1971 | וסטהאם יונייטד | אנגליההליגה האנגלית הראשונה | 19 | 2 | 0 | 0 | 1 | 0 | 0 | 0 | 20 | 2 |
| 1971/1972 | וסטהאם יונייטד | אנגליההליגה האנגלית הראשונה | 40 | 6 | 4 | 0 | 10 | 1 | 0 | 0 | 54 | 7 |
| 1972/1973 | וסטהאם יונייטד | אנגליההליגה האנגלית הראשונה | 40 | 11 | 2 | 0 | 2 | 0 | 0 | 0 | 44 | 11 |
| 1973/1974 | וסטהאם יונייטד | אנגליההליגה האנגלית הראשונה | 38 | 6 | 0 | 0 | 2 | 0 | 1 | 0 | 41 | 6 |
| 1974/1975 | וסטהאם יונייטד | אנגליההליגה האנגלית הראשונה | 36 | 3 | 8 | 1 | 3 | 1 | 3 | 0 | 50 | 5 |
| 1975/1976 | וסטהאם יונייטד | אנגליההליגה האנגלית הראשונה | 34 | 5 | 1 | 0 | 4 | 1 | 10 | 3 | 49 | 9 |
| 1976/1977 | וסטהאם יונייטד | אנגליההליגה האנגלית הראשונה | 42 | 4 | 2 | 0 | 3 | 0 | 0 | 0 | 47 | 4 |
| 1977/1978 | וסטהאם יונייטד | אנגליההליגה האנגלית הראשונה | 37 | 4 | 2 | 0 | 0 | 0 | 0 | 0 | 39 | 4 |
| 1978/1979 | וסטהאם יונייטד | אנגליההליגה האנגלית השנייה | 21 | 2 | 1 | 0 | 0 | 0 | 0 | 0 | 22 | 2 |
| 1979/1980 | וסטהאם יונייטד | אנגליההליגה האנגלית השנייה | 37 | 3 | 7 | 2 | 8 | 1 | 2 | 0 | 54 | 6 |
| 1980/1981 | וסטהאם יונייטד | אנגליההליגה האנגלית השנייה | 36 | 10 | 3 | 0 | 7 | 0 | 6 | 0 | 52 | 10 |
| 1981/1982 | וסטהאם יונייטד | אנגליההליגה האנגלית הראשונה | 34 | 8 | 2 | 0 | 5 | 1 | 2 | 0 | 43 | 9 |
| 1982/1983 | וסטהאם יונייטד | אנגליההליגה האנגלית הראשונה | 1 | 0 | 0 | 0 | 0 | 0 | 0 | 0 | 1 | 0 |
| 1983/1984 | וסטהאם יונייטד | אנגליההליגה האנגלית הראשונה | 35 | 4 | 3 | 0 | 5 | 2 | 0 | 0 | 43 | 6 |
| 1984/1985 | ניוקאסל בלו סטאר | אנגליהליגת מחוז ורסייד | 1 | 0 | 0 | 0 | 0 | 0 | 0 | 0 | 1 | 0 |
| 1985/1986 | קורק סיטי | אירלנדליגת העל האירית | 1 | 0 | 0 | 0 | 0 | 0 | 0 | 0 | 1 | 0 |
| סך הכל קריירה | סך הכל קריירה | סך הכל קריירה | 531 | 88 | 40 | 3 | 55 | 8 | 24 | 3 | 650 | 102 |
סטטיסטיקות > נבחרת לאומית

| נבחרת אנגליה> שנה | נבחרת אנגליה> הופעות | נבחרת אנגליה> שערים |
| --- | --- | --- |
| 1974 | 7 | 0 |
| 1975 | 1 | 0 |
| 1976 | 7 | 0 |
| 1977 | 4 | 1 |
| 1978 | 6 | 0 |
| 1979 | 8 | 0 |
| 1980 | 7 | 2 |
| 1981 | 4 | 2 |
| 1982 | 3 | 0 |
| סה"כ | 47 | 5 |
יאנוש פירסט

| --- | --- |
אין תמונה חופשית
 לידה:  8 באוגוסט 1935 בודפשט, ממלכת הונגריה 
 פטירה:  3 בינואר 2007 (בגיל 71) פריז, צרפת 
 מוקד פעילות:  הונגריה, צרפת 
 מקום לימודים:  הקונסרבטואר של פריז, הקונסרבטוריון המלכותי של בריסל, האקדמיה למוזיקה פרנץ ליסט בבודפשט 
 סוגה:  מוזיקה קלאסית 
 כלי נגינה:  כינור 
 
יאנוש פירסט (בהונגרית: Fürst János‏; 8 באוגוסט 1935 – 3 בינואר 2007) היה מנצח וכנר יהודי-הונגרי.